хуморески за Търговци
На пазара, близо един до друг, трима търговци разположили сергиите си. Първият продавал краставици, вторият - домати, а третият - дини. На първата сергия се спрял клиент и попитал:
 - Ти какво продаваш?
 - Краставици, не виждаш ли?
 - Това краставици ли са? Да знаеш в нашето село какви краставици има…
 Отминал и спрял на следващата сергия:
 - Какво продавате тук?
 - Домати.
 - Това домати ли са? Да знаете в нашето село какви домати има…
 Когато клиентът наближил до третата сергия, където дини продавал бил стар габровец, продавачът се провикнал:
 - Грах продавам, грах!